**Соц. педагогдун жыл ичинде аткарган иштеринин жыйынтыгы**

 Соцпедагогдун жылдык пландары иштелип чыгып, бекитилди. 1-11-класстарынын

 социалдык абалы боюнча диагностика жүргүзүлдү, тизмелери такталды.

|  |  |
| --- | --- |
| Толук жетим | 1 |
| Жарым жетим | 32 |
| Социалдык жетим | 105 |
| Көп балалуу үй-бүлөлөрдүн балдары | 140 |
| Аз камсыз болгон үй-бүлөлөрдүн балдары | 29 |
|  Миграцияда жүргөн үй-бүлөлөрдүн балдары | 208 |
| ДМЧ балдар | 8 |
| Анын ичинде үйдө окуган балдар | 1 |
| Ооган согушуна катышуучулардын балдары | 2 |
| Диний көз караштагы үй-бүлөлөрдүн балдары | 8 |
| Каттап окуган балдар | 32 |
| Өгөй ата-эне менен жашаган балдар | 4 |
| Тарбиялоого оор балдар | 7 |

 21-сентябрь 11-классынын эркек балдары менен мектепти алдыга сүрүү боюнча сүйлөшүү болду.Кылмыштуулукту алдын алуу боюнча 7-11-класстар арасында спорттук мелдеш уюштурулду.

 24-сентябрь “Кыз адеби кымбат” деген темада кыздар кеңешинин төрайымы Б.Токтосунова менен биргеликте 5-11-класстын кыздарына чогулуш өткөрулдү.

 “1-октябрь-Карылар күнүнө” карата Масалиев 8 үйдүн тургуну Атаканова Бегимбү энеге азык-түлүк жардам көрсөтүлдү.

 8-октябрь “Сенин жашың кандай болуп жатат”5а,б-класстардан анкета алынды.

 13-октябрь динийй маданияттуулукту жогорулатуу максатында 1-11-классындагы Хиджап кийген кыздар менен класс жетекчилер менен биргеликте чогулуш өтүлдү.

 14-октябрь кылмыштуулуктун алдын алуу максатында 5-11-класстардын арасында уул балдардын мечитке жума намазга барган балдар боюнча аңгемелешүү болду.

 Жыйынтыгында такай каттап барган окуучу катталган жок.

 19-октябрь “Жамандык кылган жарыбайт!” 8а,б,в-классынын окуучулары менен чогулуш болду.

 27-октябрь “Рэкетчилик жаман адат” деген темада 6-11-класс окуучуларынан тренинг өтүлүп,анкета алынды.

Класс жетекчилер менен биргеликте мектептен көп калган, жүрүш-турушу начар окуучулардын үйүнө барган соң абалы менен таанышып, үй-бүлөсүн изилдөө актылары, түшүнүк каттар алынып жатты. Ар бир чейрек сайын класстык ата-энелер чогулушу өтүлүп жатат.

 16-ноябрь “Азгырык” деген темада 8-9-10-класстарынын эркек балдары менен ар кандай терс жолдорго барбоо (алкаголь,тамеки,насвай) боюнча түшүндүрүү иштери жүргүзүлдү.

 24-ноябрь “Сергек жашоо ден-соолуктун булагы” аталыштагы 1-4,5-8,-класстарынын арасында эстафета (жарыш) уюштурулуп, жеңүүчү класстар грамоталар менен сыйланды.

 25-ноябрь кылмыштуулуктун алдын алуу жана болтурбоо максатында 9-10-11-класстар арасында баскетбол өткөрүлүп, жеңүүчү класстар 1-орун 11-класс, 2-орун 9а-класс грамоталар менен сыйланды.

 26-ноябрь “СПИД,ВИЧ-коркунучтуу илдет” темада 9-11-класстарынын окуучуларына класс жетекчилер тарабынан түшүндүрүлүп,видео роликтер көрсөтүлдү. 11-классынын класс жетекчиси Качыбекова А. ЦСМдин медайымдарынын катышуусунда ачык тарбиялык сабагын өтүп берди.

 17-декабрь 5-8-класстарынын окуучуларына “Рэкетчилик-кылмыш” темасында чогулуш өтүлдү.

 21-декабрь “Өспүрүмдөрдүн ден соолуктарына шек келтирген терс көрүнүштөр” деген темада 9-11-классынын окуучуларына түшүндүрүү иштери жүргүзүлдү.

Шаардын Мэринин катышуусу менен өткөрүлгөн балаты майрамына мектептен толук, жарым ажыраган,соц.жетим, аз камсыз үй-бүлөөлөрдүн балдарынан 2-4-класс.6-окуучу катышты. Губернатордун балаты майрамына жарым ажыраган үй-бүлөнүн баласы,мектептин мыкты окуучусу 6 “В”классында окуган Чолпонкулова Айдана катышып келди.

Президенттин балаты майрамына мектеп колективинини көрсөтүүсү менен 7 “А”классынын окуучусу Төрөева Айбийке катышып келди.

 “3-декабрь-Мүмкүнчүлүгү чектелген балдар кунүнө” мүмкүнчүлүгү чектелген балдар мектебине 2 “Б”,4 “В”,5 “Б”-класстарынын окуучулары концерттик программа уюштуруп , өткөрүп беришти. Мектеп тарабынан 1452-сом акчалай жардам,концелярия,таттуулар белекке берилди.

 3 “А” классынын ата-энеси Достоналиева Сайрагүл тарабынан материалдык жардам көрсөтүлдү.Н.Нурдинбекова, Э.Темиркулова, А.Качыбекова,С.Турдубекова,С.Арапбаевага өтүк, байпак,юбкалар берилди.

 27.01.2022-жылы «Мен келечекте энемин» дил баян жазуу конкрсу 8-11-класстар арасында болуп өттү Класстар арасында эң жакшы жазган окуучулар грамоталар менен сыйланышты.

15-февраль-Советтик жоокерлердин Афганистандан чыгарылган күнүнө карата “15-февраль тарыхта калган күн!-деген темада 9-11-классынын окуучуларына жолугушуу болуп өттү.Жолугушууга Ооган согушунун ардагерлери:Курманалиев Б. ,Сакеев А., Коңкобаев Т., келип катышып кетишти.

18-февралда шаардык деңгээлде мектептер арасында “Мыктыгер” конкурсу 10-11-класстар арасында болду. Мектептин 10-11-классынан 8 окуучу катышты.25-февралда “Укук бузуу” темасында 11-классына соцпедагог тарабынан доклад окулуп түшүндүрүү иштери жүргүзүлдү. 2-мартта “Интернеттин пайдасы жана зыяны” деген темада 9-11-класстарга шаардык семинарда тренинг болуп өттү.

13-мартта “Кылмыш-деген эмне?” деген темада 8”А”, “Б”, “В” класстарынатренинг өткөрүлүп, окуучуларга кылмыштуулуктун коомго жай мүнөзүн, моралдык жана материалдык залалын о.э. укук бузуу жөнүндө түшүнүк берилди. 8-апрель «Депрессиянын чыгуу жолдору» 9-11-класстын окуучулары,класс жетекчилер менен биргеликте тегерек стол болуп өттү. Анын келип чыгуу себептери менен белгилери жөнүндө талкуу жүрдүү.Видео көрсөтүлүп, окуучулар менен биргеликте талкуу жүргуздүк.Жыйынтыгында окуучуларды дени сак жашоого үйрөтүү,спорт менен машыгуу керектиги айтылды.

20-апрель «Оор кыйынчылыкта турам,мага жардам бергиле» деген темада 7-8- класстарга лекция соц педагог тарабынан окулду.Окуучуларга түшүндүрүү иштери жүргүзүлдү.

24-апрель «Ачык эшиктер күнү» ЖАГУ ТИПИ,Таш-Көмүр аймактык колледжине 9-11-класстын окуучуларын класс жетекчилери,соц педагог менен биргеликте алып бардык.Окуучуларга кесип тандоого,туура багыт берүүгө слайддар, видео роликтер көрсөтүлдү. Окуу жайлардын корпустары менен таанышып чыгышты.

26-май «Өмүр ачкычы» коомдук бирикмеси 1-июнь балдарды коргоо күнүнө карата аз камсыз,тоголок,жарым ажыраган 49 окуучуга бекер белек таркатылды.

 Соц.педагог: Арстанбекова З.Т.